Súradnice: 49°03′18″S 21°19′13″V﻿ / ﻿49,0550°S 21,3202°V﻿ / 49.0550; 21.3202

**Kapušiansky hrad** (-normovaný názov; iné názvy: **Kapušany**, **Maglódsky hrad**, **Maglovec**) je hradná zrúcanina nad obcou Kapušany, nad cestou do Bardejova a je situovaná na skalnom výbežku vrchu Zámčisko.

Dejiny
------

Na pomerne strmom kopci, na mieste starého slovanského hradiska, postavili v 13. storočí hrad, ktorý mal chrániť kráľovskú cestu vedúcu z Prešova na sever. Jeho prvým majiteľom bol rod Moglód (FAD 1225  rod veľmoža Maloutha). Po jeho vymretí prešiel do majetku kráľovskej komory a jeho veliteľom sa stal Henrich Tarczay, stúpenec Matúša Čáka. V roku 1312 počas bojov medzi Karolom Róbertom a Matúšom Čákom hrad zničili. Okolo roku 1410 ho dostal Andrej Tétényi, ktorý postavil nový opevnený objekt a začal používať priezvisko a prídomok Kapy z Kapušianskeho hradu (Kapy de Kapivár). V súvislosti s tureckým nebezpečenstvom hrad v druhej polovici 16. storočia opevnili a prestavali, aby vyhovoval požiadavkám novej vojenskej techniky. V roku 1685 ho obsadil Imrich Tököli, ale v tom istom roku ho dobylo cisárske vojsko. Začiatkom 18. storočia sa hradu zmocnil Telekessy, veliteľ vojsk Františka II. Rákociho, ktorý hrad v roku 1709 podpálil. V roku 1712 ho provizórne opravili, ale už v roku 1715 ho na základe rozhodnutia snemu zbúrali.

Exteriér
--------

Hrad má prevažne pravouhlú dispozíciu, pozostávajúcu z horného hradu a z predhradia. Prístupný je zo severu, v miestach, kde sa nachádza brána, ktorú strážila vstupná veža - jej základy sú v teréne ešte viditeľné. Predhradie chránil vysoký kamenný múr, sledujúci tvar terénu. Z jeho vnútornej strany stáli hospodárske budovy. Vlastný hrad sprístupňovala ďalšia brána, orientovaná na SV, zabezpečená deštruovanou hranolovou vežou. Po jej ľavej strane sa v hornom hrade tiahne múr opevnenia, ktorý ohraničuje vlastné nádvorie hradu, odľahčené z vnútornej strany tromi veľkými slepými arkádami. Na najvyššom bode stáli dve veže, obytná a obranná, spojené ďalšími budovami a boli o poschodie vyššie ako ostatné murivá.

Súčasný stav
------------

Dodnes stoja do značnej výšky kamenné múry. Na niektorých ešte vidno zvyšky omietok, inde sa čiastočne zachovali kamenné ostenia okien, strieľní, portálov. Dodnes sú v niektorých častiach konzoly, ktoré niesli pavlače alebo drevené stropy, možno identifikovať miesta, kde bol kozub a miestami vidieť aj nábehy klenieb. V hrúbke muriva veže je zachovaný prevet. Na hradobných múroch sú kamenné krakorce, ktoré kedysi niesli trámový strop miestnosti. Na hradbách sú strieľne so širokou špaletou.

Od roku 2012 prebiehajú práce na obnove hradu. Vďaka projektu Záchrana kultúrneho dedičstva tu našli prácu ľudia, ktorí boli doteraz evidovaní ako uchádzači o zamestnanie. V prvom roku to bolo 20 nezamestnaných , v roku 2013 je to 30 pracovníkov. Pre rok 2014 bolo z programu 1.4 - Obnova a konzervácia torzálnej architektúry z pôvodne žiadaných 42 539 Eur schválených 26 400 a prácu na hrade našlo 15 ľudí. V roku 2015 suma predstavovala 28 000 eur a zamestnaných bolo 20 ľudí.

Prístup
-------

* po  značke strmým výstupom z obce Kapušany.
* po turisticky neoznačenej ceste okolo kaplnky, na ktorú Vás navedie označenie hradu z parkoviska pod ním.

Okolie
------

Blízke hrady: 

* Hrad Bodoň
* Kysacký hrad
* Lipovský hrad
* Obišovský hrad
* Šebešský hrad
* Šarišský hrad
* Zbojnícky hrad

Galéria
-------

* Kapušiansky hrad, pohľad od PrešovaKapušiansky hrad, pohľad od Prešova
* 
* 
*

Referencie
----------

1. ↑   *Názvy hradov a zámkov* [PDF online]. Úrad geodézie, kartografie a katastra Slovenskej republiky, rev. 2017-03-28, [cit. 2020-09-01]. Dostupné online.
2. ↑   *Kapušiansky hrad i jeho okolie dostávajú novú tvár* [online]. Teraz.sk, 2012-06-04. Dostupné online.
3. ↑   *Šarišský a Kapušiansky hrad zachraňujú aj nezamestnaní* [online]. Webnoviny.sk, 2013-06-03. Dostupné online.
4. ↑   *Grantový systém MK SR - Zoznam žiadosti* [online]. Registerkultury.gov.sk, 2014-06-28. Dostupné online.
5. ↑   *Opravovaný Kapušiansky hrad láka stále viac turistov* [online]. Korzar.sk, 2014-06-29. Dostupné online.
6. ↑   *Na Kapušianskom hrade upravia turistom výstup* [online]. Korzar.sk, 2015-06-20. Dostupné online.
7. ↑   *mapový portál HIKING.SK* [online]. mapy.hiking.sk, [cit. 2020-05-04]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kapušiansky hrad**

Externé odkazy
--------------

* zamky.sk
* 
* Poloha na turistickej mape

| * z
* d
* u
Spišsko-šarišské medzihorie |
| --- |
| Podcelky (časti) | 
* Ľubovnianska kotlina
* Ľubotínska pahorkatina
* Jakubianska brázda
* Hromovec
* Šarišské podolie
	+ Šarišský vrch
* Stráže

 |
| Národná kultúrna pamiatka | 
* Šarišský hradný vrch

 |
| Prírodné rezervácie | 
* Fintické svahy
* Kapušiansky hradný vrch
* Valalská voda

 |
| Prírodné pamiatky | 
* Bradlové pásmo
* Kyjovské bradielko
* Litmanovský potok
* Okrúhly kopec
* Rebrá
* Skalná ihla
* Skalky pri Údole
* Slatina pri Šarišskom Jastrabí

 |
| Chránený areál | 
* Plavečské štrkoviská

 |
| Kultúrne a historické pamiatky | 
* Kapušiansky hrad
* Ľubovniansky hrad
* Ľubovnianske kúpele
* Miniskanzen drevených chrámov
* Plavečský hrad
* Šarišský hrad

 |
| Vybrané vrcholy v Spišskej MagureZoznam vrcholov | 
* Hromovec (895)
* Lysá (854)
* Martinec (854)
* Vysoká (842)
* Kňazová (824)
* Modrenina (818)
* Demianka (789)
* Zajačia hora (786)
* Pálenica (778)
* Lazčík (769)
* Stráž (740)
* Lysá Stráž (696)

 |
| Vybrané sedlá | 
* Pusté Pole (601)
* Stráže (450)

 |